**A 13. sorszámú Egészségügyi gázmester megnevezésű szakképesítés–ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés–ráépülés azonosító száma: 53 853 01

1.2. Szakképesítés–ráépülés megnevezése: Egészségügyi gázmester

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 600–800

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: 32 853 01 Egészségügyi kártevőirtó és fertőtlenítő szakképesítés (bővebben a 7. Egyebek fejezetben)

2.3. Előírt gyakorlat: 6 hónap egészségügyi kártevőirtó munkaterületen, egészségügyi gázmester irányítása mellett

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítés–ráépüléssel legjellemzőbben betölthető munkakör, munkakörök, foglalkozás, foglalkozások

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítés–ráépüléssel betölthető**  **munkakör(ök)** |
|  | 3.1.2. | 7914 | Kártevőirtó, gyomirtó | Rágcsálóirtó |
|  | 3.1.3.  3.1.3. | Kártevőirtó |
|  | 3.1.4. | 3339 | Egyéb, humánegészségügyhöz  kapcsolódó foglalkozású | Egészségügyi gázmester |

3.2. A szakképesítés–ráépülés munkaterületének rövid leírása:

Az ember közvetlen környezetében, főként az ipar és a mezőgazdaság területén végzi az egészségügyi szempontból káros rovarok és rágcsálók irtását szabadforgalmú, veszélyes, mérgező és erősen mérgező irtószerekkel, gázosító szerekkel.

A szakképesítés–ráépüléssel rendelkező képes:

– munkáját környezettudatosan, az ökológiai alapelveket is figyelembe véve végezni

– felelősségteljesen végezni feladatát

– észlelni és felmérni a káros rovarok és rágcsálók jelenlétét

– felismerni az irtást nehezítő környezeti vagy emberi tényezőket

– a káros rovarok, rágcsálók irtásához megfelelő irtószereket és gázosítószereket beszerezni

– az irtószereket biztonságosan szállítani és tárolni

– a munkavédelmi és tűzvédelmi szempontokat messzemenően betartani

– felmérni az irtószerek munkaegészségügyi, környezet–egészségügyi kockázatát és toxicitásuk esetleges következményeit

– szakszerűen és biztonságosan használni az irtószereket

– nagy területre kiterjedő szervezett kártevő–mentesítés, légi kémiai szúnyoggyérítés szakmai irányítását végezni

– írtószereket, gázosítószereket beszerezni, szállítani, tárolni, kezelni és felhasználni

–

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 720 01 | Egészségügyi gyakorlatvezető | szakképesítés–ráépülés |

**4. SZAKMAI KÖVETELMÉNYEK**

|  |  |  |  |
| --- | --- | --- | --- |
|  |  | A | B |
|  | 4.1. | **A szakképesítés–ráépülés szakmai követelménymoduljainak az állam által elismert**  **szakképesítések szakmai követelménymoduljairól szóló kormányrendelet szerinti** | |
|  | 4.2. | **azonosító**  **száma** | **megnevezése** |
|  | 4.3. | 11131–12 | Kártevőirtás gázokkal |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele, az előírt szakmai gyakorlatok igazolt teljesítése.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  |  | A | B | C |
|  | 5.2.1. | **A szakképesítés–ráépülés szakmai követelménymoduljainak** | | |
|  | 5.2.2. | **azonosító**  **száma** | **megnevezése** | **a modulzáró vizsga vizsgatevé–**  **kenysége** |
|  | 5.2.3. | 11131–12 | Kártevőirtás gázokkal | írásbeli és szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%–osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Kártevőirtás mérgező gázokkal, gázmesteri tevékenység

A vizsgafeladat ismertetése: Feladatleírásban rögzítetten, meghatározás után kiválasztja a megfelelő módszert, technológiát, a szükséges gépeket, eszközöket, anyagokat, védőfelszereléseket egy adott egészségügyi gázmesteri feladat megvalósítására, elvégzi a szükséges bejelentést, tájékoztatást, felvilágosítást és a tevékenységgel kapcsolatos adminisztrációt

A vizsgafeladat időtartama: 45 perc

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Kártevőirtás gázokkal

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazzák

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 40%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés–ráépüléssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
|  | 6.2. | Egyéni védőeszközök |
|  | 6.3. | Egyéni védőeszközök gázosításhoz |
|  | 6.4. | Légzésvédőhöz betétek |
|  | 6.5. | Vegyszer kimutatásához szükséges eszközök |
|  | 6.6. | Mentőládák |
|  | 6.7. | Gyógyszerek/ellenszerek |
|  | 6.8. | Elsősegélynyújtáshoz eszközök |
|  | 6.9. | Biocid szerek ( I – II – III. kategóriás) |
|  | 6.10. | Permetezőgépek |
|  | 6.11. | Porozó gépek |
|  | 6.12. | Benzinmotoros gépek |
|  | 6.13. | Ultra Low Volume–gépek |
|  | 6.14. | Hidegködképző gépek |
|  | 6.15. | Melegködképző gépek |
|  | 6.16. | Gélkijuttató eszközök |
|  | 6.17. | Készítmények keveréséhez alapanyagok |
|  | 6.18. | Készítmények keveréséhez segédanyagok |
|  | 6.19. | Készítmények keveréséhez eszközök |
|  | 6.20. | Készítmények kijuttatásához eszközök |
|  | 6.21. | Monitorállomások |
|  | 6.22. | Veszélyes anyagok megsemmisítéséhez eszközök |
|  | 6.23. | Kártevők jelenlétét kimutató eszközök |
|  | 6.24. | Iratminták, dokumentációk |
|  | 6.25. | Rovargyűjtemény |
|  | 6.26. | Fertőtlenítő gépek, eszközök, szerek |
|  | 6.27. | Veszélyt jelző feliratok, táblák, szalagok |

**7. EGYEBEK**

7.1. Szakmai előképzettség: a 2.2. alpontban feltüntetett szakmai előképzettségen túl, szakmai előképzettségnek kell tekinteni az egészségügyi gondozás és prevenció alap szakokon szerzett népegészségügyi ellenőri szakképzettséget.

7.2.A szakmai vizsgabizottságban való részvételre kijelölt szakmai szervezet:

Magyar Kártevőirtók Országos Szövetsége